Komission direktiivi 94/61/EY, annettu 15 päivänä joulukuuta 1994, tiettyjen direktiivin 92/76/ETY 1 artiklassa tarkoitettujen suojeltujen alueiden väliaikaista tunnustamista koskevan määräajan pidentämisestä



Virallinen lehti nro L 330 , 21/12/1994 s. 0063 - 0063

Suomenk. erityispainos Alue 3 Nide 64 s. 0108

Ruotsink. erityispainos Alue 3 Nide 64 s. 0108



KOMISSION DIREKTIIVI 94/61/EY, annettu 15 päivänä joulukuuta 1994, tiettyjen direktiivin 92/76/ETY 1 artiklassa tarkoitettujen suojeltujen alueiden väliaikaista tunnustamista koskevan määräajan pidentämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumiseen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna direktiivillä 94/13/EY(2), ja erityisesti sen 2 artiklan 1 kohdan h alakohdan ensimmäisen alakohdan, ottaa huomioon kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi 6 päivänä lokakuuta 1992 annetun komission direktiivin 92/76/ETY(3), sellaisena kuin se on muutettuna direktiivillä 93/106/EY(4), ja erityisesti sen 2 artiklan, sekä katsoo, että komission direktiivin 92/76/ETY mukaisesti tietyt yhteisön alueet on tunnustettu tiettyjen haitallisten organismien torjumiseksi "suojelluiksi alueiksi" määräajaksi, joka päättyy 31 päivänä joulukuuta 1994, tämä tunnustaminen on myönnetty väliaikaisesti siihen asti kun komission asiantuntijoiden valvonnassa suoritetun asianmukaisen tietojenkeruun tulokset varmistavat, että yksi tai useampi sellainen haitallinen organismi, joiden osalta alueet on tunnustettu "suojelluiksi alueiksi", ei ole endeeminen eikä esiinny näillä alueilla, edellä mainittu tietojenkeruu ei ole vielä päättynyt; sen vuoksi olisi pidennettävä väliaikaista tunnustamista koskevaa määräaikaa siten, että mainittu tietojenkeruu saadaan päätökseen, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 92/76/ETY 1 artiklassa mainittu päivämäärä "31 päivänä joulukuuta 1994" päivämäärällä "1 päivänä heinäkuuta 1995". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään helmikuuta 1995 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säädökset komissiolle viipymättä. Komissio ilmoittaa asiasta muille jäsenvaltioille. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 15 päivänä joulukuuta 1994. Komission puolesta René STEICHEN Komission jäsen (1) EYVL N:o L 26, 31.1.1977, s. 20. (2) EYVL N:o L 92, 9.4.1994, s. 27. (3) EYVL N:o L 305, 21.10.1992, s. 12. (4) EYVL N:o L 298, 3.12.1993, s. 34.